แฟนกินยาคุมอยู่ แล้วสามารถรับการฉีดวัคซีนต้านโควิดได้ไหมครับ วัคซีนเป็นของ AZ นะครับ
สวัสดีค่ะ การฉีดวัคซีนป้องกันโควิด 19 นั้น จะช่วยสร้างการตอบสนองของภูมิคุ้มกันในร่างกาย ช่วยป้องกันการติดเชื้อ ลดความรุนแรงของอาการหรือการเกิดภาวะแทรกซ้อนหากเกิดการติดเชื้อขึ้น ซึ่งวัคซีนโควิด–19 ก็เหมือนวัคซีนชนิดอื่นที่ช่วยให้เซลล์สร้างระบบภูมิคุ้มกันจดจำและต่อสู้กับเชื้อโรคโดยผลข้างเคียงเรื่องการทำให้เกิดลิ่มเลือดอุดตันจากวัคซีนนั้น มีรายงานว่าเกิดได้ แต่ยังพบได้น้อย และการรับประทานยาคุมกำเนิดอาจเพิ่มโอกาสการเกิดลิ่มเลือดอุดตันได้อยู่แล้ว แต่จากประกาศของราชวิทยาลัยสูตินรีวิทยานั้น ยังไม่ได้มีข้อห้ามหรือข้อแนะนำให้หยุดการรับประทานยาคุมกำเนิดเพื่อไปรับวัคซีน แต่แนะนำว่าหากไม่สบายใจ อาจจะหยุดการใช้ยาไปก่อนประมาณ 1 สัปดาห์ก่อนไปรับวัคซีน และในระหว่างนี้ให้คุมกำเนิดด้วยวิธีที่ไม่ใช้ฮอร์โมนเช่นถุงยางอนามัย และอาจจะค่อยกลับไปเริ่มยาคุมในรอบเดือนถัดไป